Diari Oficial de la Generalitat Valenciana


Sumari del DOGV 9186, del 01-10-2021 (2021/9898)

RESOLUCIÓ de 29 de setembre de 2021, de la Vicepresidència i Conselleria d'Igualtat i Polítiques Inclusives, per la qual es complementa la Resolució de 3 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en el sector de la igualtat en la diversitat per als anys 2021-2025, per a l'adjudicació dels serveis Kumpania i Orienta, actualment en funcionament
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9898


Data del document
:   29-09-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 29 de setembre de 2021, de la Vicepresidència i Conselleria d'Igualtat i Polítiques Inclusives, per la qual es complementa la Resolució de 3 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en el sector de la igualtat en la diversitat per als anys 2021-2025, per a l'adjudicació dels serveis Kumpania i Orienta, actualment en funcionament [2021/9898]  
  
Antecedents de fet  
  
Únic  
En el Diari Oficial de la Generalitat Valenciana número 9168, de 7 de setembre de 2021, es va publicar la Resolució de 3 de setembre de 2021, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en el sector de la igualtat en la diversitat per als anys 2021- 2025. Mitjançant aquesta convocatòria s'ofereix en règim de concert social la gestió de serveis de nova creació en l'àmbit de la igualtat en la diversitat a més de dos serveis que es venen prestant des de la resolució de la primera convocatòria d'acció concertada en aquest àmbit: el servei d'assessorament i suport a les persones LGTBI, els seus familiars i persones properes (Orienta) i el servei socioeducatiu dirigit a la infància, adolescència i joventut gitana (Kumpania).  
Tenint en compte que els referits serveis Orienta i Kumpania disposen actualment de les seues corresponents plantilles, contractades d'acord amb els perfils professionals requerits en la primera convocatòria del concert, establides en la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020, i que els convenis col·lectius aplicables preveuen l'obligació d'assumpció de la plantilla en els casos de canvi de titularitat de l'empresa o servei mitjançant la subrogació contractual d'aquesta, és necessari complementar la Resolució de 3 de setembre de 2021 abans esmentada.  
  
Fonaments de dret  
Article 47.1.c) de la Llei 39/2015, d'1 d'octubre, del procediment administratiu comú de les administracions públiques.  
Article 49.2 de la Llei 39/2015, d'1 d'octubre, del procediment administratiu comú de les administracions públiques.  
Article 13.2.r) del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana.  
Article 22 del III Conveni col·lectiu per a empreses d'atenció especialitzada en l'àmbit de la família, la infància i la joventut en la Comunitat Valenciana.  
Article 13 del Conveni col·lectiu estatal d'acció i intervenció social 2015- 2017.  
En virtut de l'exposat, i fent ús de les facultats que confereix l'article 13 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives en relació amb l'article 13 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, a proposta del director general d'Igualtat en la Diversitat, resolc:  
  
Primer  
Els serveis Orienta i Kumpania, actualment en funcionament, que seguidament s'indiquen, compten amb les corresponents plantilles de personal professional la contractació del qual se subrogarà, si és el cas, per les entitats que en siguen adjudicatàries:  
a) Servei d'assessorament i suport a les persones LGTBI, els seus familiars i persones properes: Orienta  
- Lot d'Alacant  
- Lot de Castelló  
- Lot de València  
b) Servei de millora socioeducativa dirigit a la infància, l'adolescència i la joventut gitana: Kumpania  
  
Impulsa Kumpania  
- Grup del Barri de la Coma de Paterna.  
- Grup del Barri del Cementeri d'Alacant.  
c) Servei de millora socioeducativa dirigit a la infància, l'adolescència i la joventut gitana: Kumpania  
  
Kumpania  
- Dos grups a Elx: Palmerars i Carrús.  
- Dos grups a Castelló de la Plana: Grup Sant Llorenç, Cases de la Breva, Tombatossals i Sant Agustí-Sant Marc.  
- Dos grups a Alacant: Verge del Carme, Joan XXIII, Colònia Requena, 400 vivendes i Verge del Remei.  
- Dos grups a Paterna-Burjassot: La Coma i 613 vivendes.  
- Dos grups a València: Poblats Marítim-Grau i Poblats de l'Oest.  
  
  
Segon  
Les entitats que presenten sol·licituds de concert als serveis referenciats en el punt resolutiu primer c), tenint en compte que la plantilla del programa no s'incrementa amb l'actual convocatòria, no hauran de presentar la documentació referida a la plantilla.  
Les entitats que presenten sol·licituds de concert als serveis referenciats en el punt resolutiu primer a) i b) només hauran de presentar la documentació referida als perfils professionals addicionals a la plantilla ja existent, que han sigut establits per a la millora de les prestacions del servei per la Resolució de 3 de setembre de 2021, i que a continuació s'indiquen:  
a) Servei d'assessorament i suport a les persones LGTBI, els seus familiars i persones properes: Orienta  
Lot d'Alacant:  
- Una persona professional amb titulació mínima de grau o diplomatura en l'àmbit del Treball Social o l'Educació Social, a jornada completa.  
- Dos professionals amb titulació mínima de grau en Psicologia, que sumen almenys una jornada i mitja de dedicació.  
- Professionals de suport tècnic que sumen mitja jornada de dedicació.  
Lot de Castelló:  
- Una persona professional amb titulació mínima de grau o diplomatura en l'àmbit del Treball Social o l'Educació Social, a jornada completa.  
- Dos professionals amb titulació mínima de grau en Psicologia, que sumen jornada i mitja de dedicació.  
- Professionals de suport tècnic que sumen una jornada completa. Mitja jornada podrà dedicar-se a completar jornades de la resta de perfils de l'equip   
Lot de València:  
- Dos professionals amb titulació mínima de grau o diplomatura en l'àmbit del Treball Social o l'Educació Social, a jornada completa.  
  
- Dos professionals amb titulació mínima de grau en Psicologia, a jornada completa.  
- Professionals amb titulació mínima de grau o llicenciatura en l'àmbit del Dret, que sumen mitja jornada.  
- Professionals de suport tècnic que sumen una jornada completa.  
b) Servei de millora socioeducativa dirigit a la infància, l'adolescència i la joventut gitana: Kumpania  
Impulsa Kumpania  
Grup del Barri de la Coma de Paterna i Grup del Barri del Cementeri d'Alacant:  
- Personal d'intervenció educativa i social que sume una jornada completa.  
- Personal de psicologia, intervenció educativa i social o de suport a les activitats socioeducatives, que sume mitja jornada de dedicació.  
  
  
  
Tercer  
En el cas dels serveis referenciats en el punt resolutiu primer c) no serà aplicable el criteri de valoració establit en l'article 10.1.d), «Adequació del personal que desenvoluparà el servei», de l'annex I de la Resolució de 3 de setembre de 2021, tenint en compte que la plantilla del programa no s'incrementa amb l'actual convocatòria, i per tant s'haurà de subrogar l'existent. Per això, després de la supressió d'aquest apartat i d'acord amb els criteris de selecció resultants, la puntuació mínima per a accedir al règim d'acció concertada del programa Kumpania s'estableix en 35 punts.  
En el cas dels serveis indicats en el punt resolutiu primer a) i b), els mèrits a acreditar documentalment i a valorar d'acord amb els articles 10.1.d) i 10.2.d) de l'annex I de la Resolució de 3 de setembre de 2021 seran únicament els corresponents a l'equip professional addicional a l'actualment existent i que ha sigut indicat en el punt resolutiu segon de la present resolució.  
  
Quart  
En cas que l'entitat adjudicatària per a la gestió per acció concertada d'algun dels serveis siga diferent de l'entitat que actualment el gestiona, aquesta haurà de traspassar a aquella tota la documentació laboral corresponent a la plantilla existent, segons el conveni laboral de referència. Amb caràcter previ a la formalització del concert, l'entitat que en siga adjudicatària haurà de presentar tots els contractes necessaris per a configurar la plantilla exigible per a l'acompliment del servei.  
  
  
Contra la present resolució, que posa fi a la via administrativa, les persones interessades podran interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de publicar-se. Així mateix, amb caràcter potestatiu es podrà interposar recurs de reposició en el termini d'un mes a comptar des de l'endemà de publicar-se, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen fer ús, si escau, de qualsevol altre que estimen procedent.  
  
València, 29 de setembre de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.